ཅན་
འཕྱ་བའི་ཕྱིར། །རྣལ་འབྱོར་པ་ནི་འདི་ལ་འོ། །ཞེས་གསུངས་པ་དེའི་དོན་ཡིན་ནོ། །ལྷག་མའི་
དོན་ནི། བཟླས་བརྗོད་འཁྲུལ་འཁོར་ལ་སོགས་པའི་སྦྱོར་བ་རྫོགས་པ་དང༌། བླ་མ་དང་རྒྱུད་དོན་
ལ་ཡིད་ཆེས་པའི་དད་པ་བརྟན་པོས་འགྲུབ་པར་འགྱུར་གྱི། དེ་ལས་གཞན་པས་མི་འགྲུབ་པའི་རྒྱུ་
མཚན་དེ་བས་ན་རྒྱུ་ཚོགས་དེ་དག་ཚང་བ་ལ་ནན་ཏན་བསྐྱེད་དེ་ལས་ལ་སྦྱར་བར་བྱའོ། །ཞེས་བྱ་
བ་སྟེ། དེ་ལྟར་ན་རྟོག་པ་གསུམ་པའི་རྟོག་པ་དང་པོའི་འཁོར་ལོའི་རྟོག་པའི་ཚིག་དོན་ཁ་སྐོང་དང་
བཅས་ནས་ཞིབ་ཏུ་བཤད་ཟིན་ཏོ༎ ༎
ད་ནི་རྟོག་པ་གསུམ་པ་བཤད་པར་བྱ་བ་ལ། དེ་ནས་གཞན་ཡང་བཤད་བྱ་བ། །ཞེས་བྱ་
བ་ནི་རྟོག་པའི་མཚམས་སྦྱོར་རོ། །ལས་ཀྱི་གྲོགས་ནི་བྱེ་བྲག་སྟེ། །ཞེས་བྱ་བ་ནི། འཁྲུལ་འཁོར་གྱི་
ཆོ་གའི་ལས་ཀྱི་གྲོགས་ཏེ་ཆོ་གའི་ཡན་ལག་གོ །སྦྱོར་བ་དངོས་གཞི་མཇུག་གི་ཆོ་ག་དང་བཅས་
པ་སྟོན་པ་ནི། རྟོག་པ་དང་པོ་དང་གསུམ་པ་འདིའི་བརྗོད་བྱའི་བྱེ་བྲག་སྟེ་ཁྱད་པར་ཡིན་ནོ། །ཞི་བ་
1 བཀའ་འགྱུར། དཔེ་བསྡུར་མ། དེབ། ༨༣ ཤོག ༤༩༥ ཕྲེང་། ༧

རྟོག་གསུམ་རྣམ་བཤད། 323
ལ་ནི་ཟླ་བ་ཡིན། །རྒྱས་པ་དེ་བཞིན་མིག་ཏུ་གྲགས། །དབྱེ་བ་ཡོན་ཏན་ཞེས་པ་སྟེ། དབང་དུ་བྱ་བ་
རིག་བྱེད་ཡིན། །དགུག་པ་ལ་ནི་དེ་བཞིན་མདའ། །བསྐྲད་དང་མནན་ལ་དབང་པོ་བཞིན། །མནན་
པ་རྗེས་སུ་འབྲང་བ་ཡིས། །བསད་པ་ལ་ནི་རྒྱ་མཚོར་འདོད། །ཅེས་པ་ནི། བླ་མ་སྔ་མ་དག་ན་རེ།
ཞི་བའི་ལས་ཀྱི་འཁོར་ལོ་བསྐུལ་བའི་ཆོ་ག་དངོས་གཞི་ལ་ཟླ་བ་སྟེ་ཉི་མ་གཅིག །རྒྱས་པ་ལ་ཉི་མ་
གཉིས། དབྱེ་བ་ལ་ཉི་མ་གསུམ། དབང་ལ་བཞི། དགུག་པ་ལ་ལྔ། བསྐྲད་མནན་དབང་པོ་བཞིན་དུ་
ཉི་མ་དྲུག །མནན་པ་དྲུག་གི་རྗེས་སུ་འབྲང་བ་བདུན་ཡིན་པས་ཉི་མ་བདུན། བསད་ལས་ཀྱི་དངོས་
གཞི་ལ་ཉི་མ་བདུན། ཞེས་འཆད་པ་ནི། དབང་དགུག་ལ་ཉི་མ་མང་ཉུང་དགོས་པ་སོགས་ཀྱི་འགྲུབ་
དཀའ་སླ་མེད་ལ། བསྐྲད་མནན་གཉིས་ཀ་ཉི་མ་དྲུག་ཏུ་སྨྲས་མ་ཐག་ཡང་མནན་པ་ཉི་མ་བདུན་དུ་
སྨྲ་བ་འགལ་ཞིང༌། བསད་ལས་དངོས་གཞིའི་ཉི་གྲངས་སློབ་དཔོན་མི་བསྐྱོད་པ་སོགས་རྒྱ་གར་
མཁས་པས་བཤད་པ་གང་དང་ཡང་མི་མཐུན་ལ། རང་གིས་ཀྱང་བསད་ལས་ཀྱི་འཁྲུལ་འཁོར་གྱི་
མན་ངག་ཏུ་ཉིན་གཅིག་ལས་ཀྱི་འགྲུབ་པའི་གནད་ཞེས་སྨྲས་པ་དང་འགལ་ལོ།།
སྤྱིར་ཡང་འཁོར་ལོས་སྒྱུར་རྒྱལ་གསོད་པ་དང་བསོད་ནམས་ཤིན་ཏུ་དམན་པའི་བཤན་
པ་ལྟ་བུ་གཅིག་གསོད་པའི་འཁྲུལ་འཁོར་ལ། ལས་སྦྱོར་འགྲུབ་དཀའ་སླ་སྟོང་འགྱུར་ལས་ཀྱང་ཆེ་
ཞིང༌། དེ་བཞིན་དུ་འཁོར་ལོས་སྒྱུར་རྒྱལ་སོགས་དབང་དུ་བསྡུ་བ་དང་སྐྱེ་བོ་ཕལ་པ་དབང་དུ་བསྡུ་
བའི་ཁྱད་པར་དང༌། ཤེས་རབ་དང་ཆོས་རྒྱས་པར་བྱེད་པ་དང༌། ནོར་རྒྱས་པ་དང༌། བུ་མོ་ཕལ་
པ་དགུག་པ་དང༌། ལྷའི་བུ་མོ་དགུག་པ་སོགས་ཁྱད་པར་ཤིན་ཏུ་ཆེའོ། །སྒྲུབ་པ་པོའི་ནུས་པ་ཆེ་
ཆུང་སོགས་ཁྱད་པར་ཤིན་ཏུ་ཆེ་བས། འཁྲུལ་འཁོར་བསྒྲུབ་པའི་ཉི་མའི་གྲངས་མཐའ་གཅིག་ཏུ་
ངེས་པ་གཏན་ནས་བྱར་མི་རུང་ངོ་༎
དེས་ན་རང་ལུགས་ནི། རྒྱུད་འདིའི་དཔེ་མང་པོ་ལས། ཞི་བའི་ལས་ནི་ཟླ་བ་ཡིན། །ཞེས་
དང༌། དགུག་པའི་ལས་ནི་དེ་བཞིན་མདའ། །བསྐྲད་མནན་ལས་ནི་དབང་པོ་བཞིན། །མནན་པའི་
རྗེས་སུ་འབྲང་བ་ཡང༌། །བསད་པའི་ལས་ནི་རྒྱ་མཚོར་འདོད། །ཅེས་འབྱུང་བ་ལྟར་བཤད་པར་བྱ་
སྟེ། དེ་ཡང་འདི་དག་ནི་འཁོར་ལོ་ལ་བརྟེན་ནས་བསྒྲུབ་པར་བྱ་བའི་ལས་ཀྱི་དབྱེ་བ་སྟོན་པ་ཡིན་
པས། ཞི་བ་ལ་ཉི་མ་གཅིག་ཅེས་བཤད་པར་བྱ་བ་མ་ཡིན་གྱི། ཞི་བའི་ལས་ནི་ཟླ་བ་སྟེ་ལས་དང་

324 མཁས་གྲུབ་རྗེའི་གསུང་འབུམ་མ།
པོའོ། །རྒྱས་པ་ནི་མིག་སྟེ་གཉིས་པའོ། །དབྱེ་བ་ནི་ཡོན་ཏན་ཏེ་དེ་ལས་གསུམ་པའོ། །དབང་དུ་བྱ་
བ་རིག་བྱེད་དེ་ལས་བཞི་པའོ། །དགུག་པའི་ལས་ནི་མདའ་སྟེ་ལས་ལྔ་པའོ། །བསྐྲད་དང་མནན་
པའི་ལས་ནི་དབང་པོ་སྟེ་ལས་དྲུག་པའོ། །དེར་མ་ཟད་མནན་པའི་རྗེས་སུ་འབྲང་བ་སྟེ་ཁོངས་སུ་
གཏོགས་པ་ངག་རེངས་པ་དང་ལྐུགས་པར་བྱེད་པ་ཡང་ལས་དྲུག་པའོ། །ཞེས་པ་ནི་ལས་དེ་དག་
ཕྱོགས་གཅིག་ཏུ་གྲངས་འཛིན་གཅིག་ཏུ་བགྲང་བ་སྟེ། མདོ་སྔགས་ཀྱི་གཞུང་ལུགས་རྣམས་ན་
འདི་འདྲ་བའི་གྲངས་ཀྱི་དབྱེ་བསྡུ་ཤིན་ཏུ་མང་ངོ༌། །བསད་པའི་ལས་ནི་རྒྱ་མཚོ་སྟེ་ལས་བདུན་
པར་འདོད་དོ། །འདི་དག་གྲོགས་ཀྱི་གྲངས་ལ་སྦྱར་ནའང་བཤད་རྒྱུ་ཅུང་ཟད་ཡོད་མོད་ཀྱང་། ལས་
དེ་དག་སྒྲུབ་གྲོགས་ཀྱི་མང་ཉུང་གི་ཁྱད་པར་དེ་ལྟ་བུ་དགོས་པའི་རྒྱུ་མཚན་ཅིའང་བསྟན་རྒྱུ་མེད་
པར་མི་ལེགས་སོ། །ལས་རྣམས་དེ་དག་རེ་རེ་ལའང༌། །འཕགས་ཚོགས་མཆོད་སྦྱིན་དང་པོ་
སྟེ། །ཉི་མ་གཉིས་པ་གཏོར་མ་སྦྱིན། །གསུམ་པ་བཟླས་པ་རྣམ་པར་འབད། །བཞི་པ་སྦྱིན་བསྲེག་
ཚང་བར་བྱ། །ལྔ་པ་ལས་ཀྱི་འཁོར་ལོ་བསྐོར། །དྲུག་པ་བསམ་གཏན་རྩེ་གཅིག་བྱ། །བདུན་པ་
ལས་ཀྱི་ལྷག་ཆད་བསྐང༌། །ཞེས་པ་ནི། ལས་དེ་དག་རེ་རེ་ལ་ཡང་སྦྱོར་བ་ནི། ཉི་མ་དང་པོ་ལ་
དགེ་འདུན་གྱི་བསྙེན་བཀུར་གྱིས་མཚོན་པའི་སྦྱིན་པ་དང་ཚ་ཚྭ་སོགས་བསོད་ནམས་རྒྱ་ཆེན་པོ་
བྱ། ཉི་མ་གཉིས་པ་ལ་ལན་ཆགས་ཀྱི་གཏོར་མ་མང་དུ་བྱ་ཞིང༌། མཁའ་འགྲོ་ཆོས་སྐྱོང་ལ་གཏོར་
མ་རྒྱ་ཆེར་ཕུལ་ནས་ལས་འགྲུབ་པའི་འཕྲིན་ལས་བཅོལ། ཉི་མ་གསུམ་པ་ལ་རང་གི་ལྷའི་བཟླས་
པ་ལ་འབད། ཉི་མ་བཞི་པ་ལ་ལྷ་དབང་དུ་བྱ་བ་རང་རང་གི་བཟླས་པའི་མ་དག་པ་སོགས་སྦྱོང་བའི་
སྦྱིན་བསྲེག་བྱ། ལྔ་པ་ལ་འཁོར་ལོ་སྦ་བ་དང་བསྒྲུབ་པ་བྱ། དྲུག་པ་ལ་འཁོར་ལོ་བསྐུལ་བའི་བསམ་
གཏན་དང་བཟླས་པ་རྩེ་གཅིག་ཏུ་བསྒྲིམ། བདུན་པ་ཞེས་པ་ནི་དངོས་གཞི་ཉི་མ་གཅིག་གིས་ཆོག་
པའི་དབང་དུ་བྱས་པའི་མཚོན་བྱེད་ཙམ་ཡིན་པས། འཁོར་ལོ་བསྐུལ་བ་ཉི་མ་དུ་བྱས་པ་རྫོགས་
པའི་ཕྱི་དེ་ཉིན་དེ་ལྷག་ཆད་བསྐང་བས་མཚོན་པའི་མཇུག་ཆོག་རྣམས་བྱའོ་ཞེས་བྱ་བའི་དོན་ཏེ།
གྲོགས་ཀྱི་ལས་ལ་ཁྱད་པར་དུ། །ལས་ནི་གཙོ་བོས་གང་སྒྲུབ་དེའི། །འཁོར་ལོ་བསྐོར་བ་ཉི་མ་
བཞིན། །ཞེས་པ་ནི། སྒྲུབ་གྲོགས་དུ་ཡོད་ཀྱིས་ཀྱང་གཙོ་བོས་ལས་གང་གི་འཁོར་ལོ་བསྐོར་བ་དེའི་
སྦྱོར་བ་དང་། དངོས་གཞི་དང་མཇུག་གི་ཆོ་ག་ཉི་མའི་གྲངས་ལ་སོགས་པ་ཡང་གཙོ་བོས་བྱེད་པ་

རྟོག་གསུམ་རྣམ་བཤད། 325
ཇི་ལྟ་བ་བཞིན་དུ་བྱའོ། །ཞེས་པའི་དོན་ནོ༎
གོང་དུ་བཤད་པ་དེ་ལྟར་བྱས་པའི་ཕན་ཡོན་ནི། ལས་ཀྱི་བྱེ་བྲག་འདི་ཤེས་ན། །ཞི་བས་
འཇིགས་པ་བརྒྱད་ལས་སྐྱོབས། །རྒྱས་པས་ཡོན་ཏན་དྲུག་དང་ལྡན། །དབང་གིས་མོས་པ་རྣམ་བཞི་
འགྲུབ། །དབྱེ་བས་གསང་སྡེ་བརྒྱད་དང་འབྱེད། །མནན་པས་དབང་པོ་དྲུག་འཆིང་བྱེད། །གཞན་
ནི་ཇི་ལྟར་དེ་བཞིན་ནོ། །ཞེས་གསུངས་ཏེ། གཞན་རྣམས་གོང་དུ་བཤད་པས་ཤེས་ལ། རྐང་པ་ཐ་
མའི་དོན་ནི། དེ་དག་ལས་གཞན་བསད་པ་དང༌། བསྐྲད་པ་སོགས་ནི་ཇི་ལྟར་འདོད་པ་དེ་བཞིན་དུ་
འབྱུང་ངོ་ཞེས་བྱ་བ་སྟེ།
འདི་ལྟར་གསུངས་པ་ཡང་མཚོན་པ་ཙམ་ཡིན་གྱི་དགོས་པ་འདིར་མ་སྨོས་
པ་ཡང་དུ་མ་ཞིག་འགྲུབ་པར་ནུས་སོ། །སྔགས་དང་རྫས་ཀྱི་སྦྱོར་བ་ལ། །དཔྱད་ན་དངོས་གྲུབ་མི་
འགྲུབ་སྟེ། །གལ་ཏེ་ཡིད་གཉིས་ཟ་གྱུར་ཏམ། །བསམ་པ་འགྱུར་རམ་དད་པ་ཉམས། །དེ་ཚེ་དངོས་
གྲུབ་ཉེ་བ་ཡང༌། །ཕྱིར་བཟློག་འགྱུར་བར་གདོན་མི་ཟ། །དད་པ་བརྟན་པོ་བསྒྲུབས་པ་ན། །ནམ་
མཁའ་མེད་པར་གྱུར་ན་ཡང་། །སྔགས་ཀྱི་དངོས་གྲུབ་མེད་མི་སྲིད། །ལྷ་དང་དྲང་སྲོང་གིས་བཤད་
པའི། །རིགས་སྔགས་སླུ་བ་མི་སྲིད་ན། །འདོད་ཆགས་བྲལ་བས་བཤད་པ་ཡི། །གསང་སྔགས་
སྦྱོར་བ་བསླུ་བ་ནི། །མ་བྱུང་འབྱུང་བར་མི་འགྱུར་རོ། །ཆོས་ཉིད་བསམ་གྱིས་མི་ཁྱབ་པའི། །དོན་
ལ་ཐེ་ཚོམ་མེད་པ་ཡི། །མཁས་པ་ལ་ནི་དངོས་གྲུབ་ཉེ། །ཡང་ན་བླུན་པོ་དད་པ་བརྟན། །དེ་ལ་སྦྱོར་
བའི་དངོས་གྲུབ་ཉེ། །རྟོག་ཅིང་དཔྱོད་པའི་རྟོག་གེ་བ། །དེ་ལ་སྦྱོར་བའི་དངོས་གྲུབ་རིང༌། །མན་
ངག་དམ་པ་བསྟན་བྱས་ཀྱང༌། །སློབ་མ་ཡིད་གཉིས་ཡོད་པ་ན། །དེ་ལ་དངོས་གྲུབ་རིང་བར་
བཤད། །བླ་མས་མན་ངག་བསྟན་བྱས་ཀྱང་། །སློབ་མ་ཡིད་གཉིས་མི་ཟ་ཞིང༌། །བླ་མའི་མན་ངག་
དམ་པ་ཞེས། །གཅེས་པར་བྱས་ན་འགྲུབ་པར་ངེས། །དེ་ཡི་ཕྱིར་ན་སྔགས་པ་ཡིས། །རང་གི་ཡིད་
གཉིས་སྤང་བའི་ཕྱིར། །བླ་མ་མཉེས་པར་བྱ་བ་གཅེས། །བསྙེན་བཀུར་བྱས་ན་ནུས་མཐུ་ཆེ། །གསང་
སྟེ་སྤྱོད་པས་བར་ཆད་མེད། །ཡོན་ཆེན་ཕུལ་བར་བྱས་ན་ནི། །རང་སེམས་རིན་ཆེན་རྣམ་གཉིས་
འགྱུར། །རིན་ཆེན་གཉིས་ལས་གྲུབ་པ་འབྱུང༌། །དཀོན་པར་གྱུར་ན་བསྔགས་པ་བརྗོད། །བསྔགས་
ན་ཡོན་ཏན་འབྱུང་གྱུར་ཏེ། །བསྔགས་པ་དག་ནི་མ་བྱས་ན། །ཇི་ལྟར་ཡིད་བཞིན་ནོར་བུ་ཡང༌། །གང་
1 ཞོལ། ཤོག ༥༧ བ ༦། གཙང་། ཤོག ༤༣ ན ༤ མན་ངག་སྦས་བྱས་ཀྱང་༎

326 མཁས་གྲུབ་རྗེའི་གསུང་འབུམ་མ།
གིས་བསྔགས་པ་མ་བྱས་པ། །དེ་ལ་འདོད་དོན་མི་སྟེར་རོ། །དད་པ་སངས་རྒྱས་དད་པ་ཆོས། །དད་
པ་དགེ་འདུན་དད་པ་མ། །དད་པ་བླ་མ་དད་པ་ཕ། །དད་པ་ལམ་ཆེན་དད་པ་གྲུ། །དད་པ་ཡིད་བཞིན་
ནོར་བུ་སྟེ། །དད་པ་གསང་སྔགས་དངོས་གྲུབ་ཉིད། །དད་པ་བསོད་ནམས་ནོར་ཡིན་ཏེ། །དེ་ཡི་
ཕྱིར་ན་སྔགས་པ་ཡིས། །རང་སེམས་དད་པ་བསྐྱེད་པའི་ཕྱིར། །གཞན་ལ་གུས་པས་མཆོག་ཏུ་
བསྐུར། །ཞེས་གསུངས་པ་རྣམས་ལས། ཆོས་ཉིད་བསམ་གྱིས་མི་ཁྱབ་པའི། །ཞེས་སོགས་སྔར་
བཤད་ཟིན་ཅིང༌། རང་སེམས་རིན་ཆེན་རྣམ་གཉིས། ཞེས་པ་ནི། བླ་མ་ལ་དད་པ་དང༌། རྒྱུད་དོན་གྱི་
མན་ངག་ལ་ཡིད་ཆེས་ཤིང་དད་པའོ། །གཞན་རྣམས་ནི་གོ་སླའོ། །དེ་ལྟར་ན་རྟོག་པ་གསུམ་པ་འཁྲུལ་
འཁོར་གྱི་ཆོ་གའི་ལས་ཀྱི་རྒྱུད་བསྟན་པ་ཞེས་བྱ་བའི་རྟོག་པ་དེ་ཉིད་བཤད་ཟིན་ཏོ༎
༈བསྐྱེད་རྫོགས་སྔགས་ཀྱི་དེ་ཉིད་མི་ཤེས་ཀྱང་། །ཆགས་སྡང་དབང་གིས་ཕན་གནོད་ལས་
སྦྱོར་ལ། །ཡིད་སོང་བཟླས་པའི་གྲངས་ཙམ་ལྷུར་ལེན་པའི། །སྤུན་ལྐོགས་ལྟ་བུའི་སྔགས་པ་མང་ན་
ཡང་། །སྔགས་དང་ལྷ་ཡི་དེ་ཉིད་ལེགས་རྟོགས་ཤིང༌། །མན་ངག་རྒྱུད་དོན་ཇི་བཞིན་ཁོང་དུ་ཆུད། །རྡོ་
རྗེ་འཆང་གིས་གསུང་ལྟར་བསྒྲུབ་པ་ཡི། །མཁས་པ་དགྱེས་པའི་སྔགས་པ་རྙེད་པར་དཀའ། །དེ་ཕྱིར་
བླུན་པོའི་རང་བཟོས་བསླད་པ་ཡི། །མན་ངག་དུ་མས་རང་གཞན་བསླུ་མཐོང་ནས། །རྒྱུད་དང་གྲུབ་
ཆེན་བླ་མའི་དགོངས་པ་བཞིན། །འཁྲུལ་མེད་འཁོར་ལོའི་ཆོ་ག་བདག་གིས་བཤད། །དེ་ཡི་དགེ་
བས་མཐའ་དག་འགྲོ་བ་ཀུན། །བདེ་སྟོང་མཆོག་གི་ཡེ་ཤེས་འཁོར་ལོ་ཡིས། །མ་རིག་འཁྲུལ་འཁོར་
མ་ལུས་རྒྱུན་བཅད་དེ། །འཇམ་དཔལ་གཤིན་རྗེ་གཤེད་དང་མཚུངས་གྱུར་ཅིག བཅོམ་ལྡན་འདས་
གཤིན་རྗེ་གཤེད་ཀྱི་འཁྲུལ་འཁོར་གྱི་ཆོ་ག་ཞིབ་ཏུ་རྣམ་པར་ཕྱེ་བ་འཁྲུལ་འཁོར་གྱི་རྟོག་པའི་རྒྱ་
ཆེར་བཤད་པ་ཁམས་གསུམ་ལས་རྣམ་པར་རྒྱལ་བའི་ཉི་འོད་ཅེས་བྱ་བ་འདི་ནི། དགྲ་ནག་གི་རྒྱུད་
དང༌། དེའི་འགྲེལ་པ་གྲུབ་ཆེན་དཔལ་འཛིན་དང་ཤན་ཏི་པ་དང་གཞོན་ནུ་ཟླ་བས་མཛད་པ་རྣམས་
དང༌། རྟོག་བདུན་དང་། དེའི་འགྲེལ་པ་བཞི་དང༌། སློབ་དཔོན་མི་བསྐྱོད་པས་མཛད་པའི་གཤིན་རྗེ་
གཤེད་ཀྱི་འཁོར་ལོའི་དོན་རྒྱས་པར་བཤད་པ་དང༌། ལ་ལི་ཏ་བཛྲས་མཛད་པའི་གཤིན་རྗེ་གཤེད་
འབྱུང་བ་དང༌། གཤིན་རྗེ་གཤེད་ཀྱི་འཁོར་ལོའི་མན་ངག་ནག་པོ་བོ་དྷིས་མཛད་པ་དང་། སློབ་
དཔོན་ཞི་བའི་ཡེ་ཤེས་ཀྱིས་མཛད་པའི་འཇིགས་བྱེད་ཀྱི་འཁོར་ལོ་བསྐོར་བའི་ལས་དྲག་པོ་ཕྱོགས་

རྟོག་གསུམ་རྣམ་བཤད། 327
གཅིག་པ་དང༌། ཨ་མོ་གྷ་བཛྲས་མཛད་པའི་ཞི་བའི་ལས་བདུན། དྲག་པོའི་ལས་བདུན། བིར་བ་པས་
མཛད་པའི་གཤེད་དམར་གྱི་འཁྲུལ་འཁོར་གྱི་ཕྲེང་བ་དང༌། སློབ་དཔོན་བྱང་ཆུབ་སྙིང་པོས་མཛད་
པའི་དུས་འཁོར་དང་བསྟུན་པའི་འཁོར་ལོའི་གསལ་བྱེད་གཉིས་དང༌། དུས་འཁོར་ནས་གསུངས་
པ་དང་། དམར་པོ“གདོང་དྲུག་གི་རྒྱུད་གཉིས་ནས་གསུངས་པ་དང༌། མན་ངག་སྙེ་མ་དང་། བོད་
ཀྱི་རྭ་སྐྱོ་གཉིས་བརྒྱུད་པ་དང་བཅས་པའི་བཤད་པ། མན་ངག་དང་ཞལ་ཤེས་ལ་སོགས་པ་འཁྲུལ་
འཁོར་གྱི་རྣམ་གཞག་ཐམས་ཅད་ཁོང་དུ་ཆུད་ཅིང༌། རྡོ་རྗེ་འཆང་དང་དབྱེར་མ་མཆིས་ཤིང༌། རྡོ་རྗེ་
འཇིགས་བྱེད་ཉིད་ལས་དངོས་སུ་དབང་མནོས་པའི་གྲུབ་པའི་དབང་ཕྱུག་ཐམས་ཅད་མཁྱེན་པ་བློ་
བཟང་གྲགས་པའི་དཔལ་གྱི་ཞལ་སྔ་ནས་དགོས་པ་ཆེན་པོའི་རྗེས་སུ་བཟུང་བའི་བཀའ་དྲིན་ལས་
མདོ་རྒྱུད་མཐའ་ཡས་པའི་མན་ངག་གི་གནད་ལ་མི་འཁྲུལ་པའི་ངེས་པ་རྙེད་པའི་གཤིན་རྗེ་གཤེད་ཀྱི་
རྣལ་འབྱོར་པ་མང་དུ་ཐོས་པའི་བཙུན་པ་དགེ་ལེགས་དཔལ་བཟང་པོས་རང་གི་རྡོ་རྗེ་སློབ་མ་དུ་མས་
གསེར་གྱི་མཎྜལ་དང་བཅས་ཏེ་ནན་གྱིས་གསོལ་བ་བཏབ་པའི་ངོར། ཉང་སྟོད་རི་བོ་མདངས་ཅན་གྱི་
དགོན་པར་སྦྱར་བ་འདིས་ཀྱང་སེམས་ཅན་ལ་ཕན་པ་རྒྱ་ཆེན་པོ་འབྱུང་བར་གྱུར་ཅིག །དགེའོ༎ ༎
1 ཞོལ། ཤོག ༥༩ ན ༣ དམར་པོ་དང་གདོང་དྲུག་